
ΑΠΟΦΑΣΕΙ Σ 

Αριθ. 38623 

Ανάθεση έργου με σύμβαση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 15 (παρ.1) του Ν. 1735/1987 «Προσλή¬ 
ψεις στο Δημόσιο Τομέα, κοινωνικός έλεγχος στη Δημό¬ 
σια Διοίκηση, Πολιτικά δικαιώματα και άλλες διατάξεις» 
(ΦΕΚ195 Α'), όπως αντικαταστάθηκε με το άρθρο 6 του Ν. 
2527/1997 «Τροποποίηση και συμπλήρωση διατάξεων 
του Ν. 2190/1994 και άλλες διατάξεις» (ΦΕΚ206/Α). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» το οποίο προστέθηκε με το άρθρο 
27 του Ν. 2081/1992 (ΦΕΚ 159 Α') και τροποποιήθηκε με 
το άρθρο 1 παρ. 2α'του Ν. 2469/97 (ΦΕΚ38 Α'). 

γ) Του άρθρου 22 (παρ 3) του Ν. 2362/1995 «Περί Δη¬ 
μοσίου Λογιστικού, Ελέγχου των Δαπανών του Κράτους» 
(ΦΕΚ247/Α). 

δ) Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του» (ΦΕΚ 201 /Α). 

2. Την αριθ. ΔΙΠΠ/Φ ΕΓΚΡ 1/303/18658/24.9.2001 από¬ 
φαση της Επιτροπής του άρθρου 2 παρ. 1 της αριθ. 55/98 
ΠΥΣ (αρθ.1 παρ.51 Ν. 2412/1996). 

3. Την αριθ. 165/21.3.2001 γνωμοδότηση του Β' τμήμα¬ 
τος του Νομικού Συμβουλίου του Κράτους. 

4. Την αριθ. 1039386/441/Α 0006/21.4.2000 (ΦΕΚ 
571/τ.Β'/21.4.2000) απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών». 

5. Την αριθ.11187/12.5.2000( ΦΕΚ 630/τ. Β'/12.5.2000) 
απόφαση του Πρωθυπουργού και της Υπουργού Εσωτε¬ 
ρικών, Δ/σιας Δ/σης και Αποκέντρωσης, «Ανάθεση αρμο¬ 
διοτήτων στους Υφυπουργούς Εσωτερικών, Δ/σιας 


Δ/σης και Αποκέντρωσης, Λεωνίδα Τζανή και Κων/νο Κάί- 
σερλή». 

6. Το γεγονός ότι από τις προτεινόμενες διατάξεις προ- 
καλείται σε βάρος του κρατικού προϋπολογισμού, δαπά¬ 
νη ύψους 9.500.000 δρχ. ή 27.879,67 ΕΥΡΩ γιατοτρέχον 
έτος και 47.500.000 δρχ. ή 139.398,38 ΕΥΡΩ για το έτος 
2002. Η ανωτέρω δαπάνη θα καλυφθεί από τις πιστώσεις 
του προϋπολογισμού του Υπουργείου Εσωτερικών, Δη¬ 
μόσιας Διοίκησης και Αποκέντρωσης (Ειδικός Φορέας 07- 
110/ ΚΑΕ 0871), αποφασίζουμε: 

1. Αναθέτουμε έργο με σύμβαση μίσθωσης, σύμφωνα 
με τις ανωτέρω διατάξεις και το άρθρο 681 ΚΕ του Αστι¬ 
κού Κώδικα, σε δώδεκα (12) άτομα, Πανεπιστημιακής και 
Δευτεροβάθμιας εκπαίδευσης. Πέραν τυχόν πρόσθετων 
προσόντων για την πλήρωση των ανωτέρω θέσεων, επι¬ 
πλέον απαιτείται η γνώση χειρισμού Ηλεκτρονικού Υπο¬ 
λογιστή. 

2. Το έργο που ανατίθεται στα άτομα αυτά είναι: 

α) Συγκέντρωση και επεξεργασία στοιχείων των παλιν- 
νοστούντων ομογενών (όσοι απέκτησαν την Ελληνική Ιθα¬ 
γένεια, με ειδικό δελτίο ταυτότητας κ.λ.π.) σε συνδυασμό 
με τις διατάξεις που έχουν εφαρμοστεί και τα μέτρα που 
έχουν ληφθεί για την κοινωνική τους ένταξη, καθώς και 
την συγκέντρωση και επεξεργασία στοιχείων των μετανα¬ 
στών στην Ελλάδα (χώρες προέλευσης των μεταναστών, 
ανά Περιφέρεια, με άδεια παραμονής για εργασία, για 
σπουδές κ.λ.π). 

β) Καταγραφή και αξιολόγηση της υφιστάμενης κατά¬ 
στασης και τη δημιουργία βάσης δεδομένων για τους με¬ 
τανάστες, σε συνεργασία με συναρμόδιες Υπηρεσίες και 
επεξεργασία αυτών, προκειμένου να διαγνωστεί η τυχόν 
ανάγκη θέσπισης ορίων ανά χώρα προέλευσης. Τη κατα¬ 
γραφή του όγκου των αλλοδαπών για τυχόν κατανομή 
των χορηγουμένων αδειών εργασίας και παραμονής με¬ 
ταξύ των χωρών προέλευσης, σε συνδυασμό με την υφι¬ 
στάμενη κατάσταση από πλευράς απασχόλησης του 
Εθνικού εργατικού δυναμικού, δεδομένου ότι το Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης είναι αρμόδιο για την υλοποίηση και την εποπτεία, 
σχετικά με την υποδοχή, την αρωγή, την φιλοξενία, την 
ομαλή προσαρμογή και την κοινωνική ένταξη των παλιν- 
νοστούντων ομογενών και μεταναστών στην Ελλάδα. 

γ) Υποστήριξη και προπαρασκευή του πλαισίου για την 
έκδοση των προβλεπόμενων στις σχετικές διατάξεις Προ¬ 
εδρικών Διαταγμάτων και άλλων διοικητικών πράξεων. 

δ) Εφαρμογή ηλεκτρονικού πρωτοκόλλου στο Υπουρ¬ 
γείο καιτη Γ ενική Γ ραμματεία Πολιτικής Προστασίας, κα¬ 
θώς και την ηλεκτρονική αρχειοθέτηση του αρχείου τους. 

3. Το έργο αυτό θα πρέπει να ολοκληρωθεί μέσα σε δώ¬ 
δεκα (12) μήνες. 

4. Τόπος εκτέλεσης του έργου ορίζεται το Υπουργείο 
Εσωτερικών, Δημόσιας Διοίκησης και Αποκέντρωσης. 

5. Το έργο αυτό, όπως περιγράφεται αναλυτικά στην 
παράγραφο 2, συντελείται στα πλαίσια του νόμου 
2790/2000 (ΦΕΚ 24/Α), «Αποκατάσταση των παλιννο- 
στούντων ομογενών από την τέως Σοβιετική Ένωση και 
άλλες διατάξεις», καθώς επίσης του νόμου 2910/2001 
(ΦΕΚ 91/Α), «Είσοδος και παραμονή αλλοδαπών στην Ελ¬ 
ληνική Επικράτεια. Κτήση της Ελληνικής Ιθαγένειας με 
πολιτογράφηση και άλλες διατάξεις». 

Ειδικότερα η ανάγκη αυτή προκύπτει από ρυθμίσεις νε¬ 
οπαγείς που εισάγουν τα νομοθετήματα αυτά, καθώς και 
την εφαρμογή ηλεκτρονικού πρωτοκόλλου, οι οποίες δεν 
έχουν αποτελέσει αντικείμενο στις μέχρι τώρα απασχο¬ 
λήσεις των υπηρετούντων υπαλλήλων στα πλαίσια του 
κύκλου των συνήθων καθηκόντων τους. Επίσης οι ανά¬ 
γκες αυτές δεν είναι δυνατόν να αντιμετωπιστούν, από το 
ήδη υπάρχον προσωπικό, διότι στο χώρο του Υπουργείου 
δεν υπηρετούν υπάλληλοι με τα ανάλογα προσόντα, γνώ¬ 
σεις και προϋπηρεσία, καθώς το νεοπαγές των ρυθμίσε¬ 
ων προϋποθέτει για την ολοκλήρωση της εφαρμογής 


τους, την εντός τακτού χρόνου εφάπαξ συλλογή, ταξινό¬ 
μηση, κατηγοριοποίηση και κωδικοποίηση όλων εκείνων 
των στοιχείων που διαλαμβάνονται αναλυτικά παραπάνω 
και την εκτέλεση του όλου έργου. 

Από τα προαναφερθέντα είναι προφανές, ότι το αναφε- 
ρόμενο αντικείμενο έργου δεν καλύπτει πάγιες ανάγκες, 
αλλά συνιστά εξαιρετική έκτακτη ανάγκη που θα ολοκλη¬ 
ρωθεί σε δεδομένο χρονικό διάστημα, με την έννοια ότι 
δεν θα επαναληφθεί στο μέλλον, αλλά θα εξαντληθεί στο 
προκαθορισμένο χρονικό διάστημα. 

6. Για την εκτέλεση του έργου όπως προαναφέρθηκε, 
προκαλείται δαπάνη πενήντα επτά εκατομμυρίων 
(57.000.000) δραχμών, σε βάρος του προϋπολογισμού 
του Υπουργείου Εσωτερικών, Δημόσιας Διοίκησης και 
Αποκέντρωσης που είναι εγγεγραμμένη στον προϋπολο¬ 
γισμό του Υπουργείου, οικονομικού έτους 2001 στον ΚΑΕ 
0871 και ειδικό φορέα 07-110. 

Για το έτος 2002 έχει προβλεφθεί ανάλογη πίστωση 
στον προϋπολογισμό του Υπουργείου Εσωτερικών, Δη¬ 
μόσιας Διοίκησης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2001 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΚΩΝ/ΝΟΣ ΚΑΪΣΕΡΛΗΣ - 
ΛΕΩΝΙΔΑΣ ΤΖΑΝΗΣ 


ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




